text: бұлұтай мұртаза жүнісұлы (1.21.1969 жылы туған, түркия, ұлықышла (ұлықыстау) ауданы, қазақ ауылында) белгілі дінтанушы, мәдениеттанушы, философия ғылымдарының кандидаты, қазақ мемлекеттік әлем тілдері университетін (1994), халықаралық құқық және нарық академиясын (2000) бітірген. абай атындағы алматы мемлекеттік университетінің оқытушысы, қмдб үгіт-насихат бөлімінің меңгерушісі, қр парламент мәжілісі төрағасының кеңесшісі қызметтерін атқарған. «құран кәрім әліппесі» (1992) атты кітабы мен үн таспалан тұратын «дінімізді үйренейік» жинағы ислам діннің негіздерімен таныстырады. «ата-баба діні. түркілер неге мұсылман болды?» (2000) ғыл. «дін және ұлт» (2006), т.б. 10-ға жуық кітаптың, 200-ден аса мақалалардың авторы. ислам қорының (швейцария), дүниежүзілік мұсылман жастары ассамблеясының, «иман», «зерде» респ. қорларының алғыс хаттарымен марапатталған.